20.5.2022
SK
Úradný vestník Európskej únie
C 205/85 Štvrtok 11. novembra 2021
Pozmeňujúce návrhy 35 a 253 Návrh nariadenia Odôvodnenie 18 Text predložený Komisiou (18)
Uznanie mimoriadnych situácií v oblasti verejného zdravia i právne účinky tohto uznania stanovené v roz­ hodnutí č. 1082/2013/EÚ by sa mali rozšíriť.
Na tento účel by sa v nariadení malo Komisii povoliť formálne uznávať mimoriadne situácie v oblasti verejného zdravia na úrovni Únie.
Na uznanie takejto mimoriadnej situácie by Komisia mala zriadiť nezávislý poradný výbor, ktorý bude poskytovať odborný posudok, či dané ohrozenie predstavuje mimoriadnu situáciu v oblasti verejného zdravia na úrovni Únie, ako aj poradenstvo k opatreniam reakcie v oblasti verejného zdravia i k ukončeniu pred­ metného uznania mimoriadnej situácie.
Poradný výbor by mali tvoriť nezávislí experti, ktorých vyberie Komisia a ktorí budú mať odborné znalosti a skúsenosti v oblas­ tiach najviac relevantných z hľadiska konkrétneho vzniknutého ohrozenia, zástupcovia ECDC, EMA a iných orgánov alebo agentúr Únie ako pozorovatelia.
Uznanie mimoriadnej situácie v oblasti verejného zdravia na úrovni Únie bude predstavovať základ zavedenia operač­ ných opatrení v oblasti verejného zdravia týkajúcich sa zdravotníckeho vybavenia a zdravotníckych pomôcok, flexibilných mechanizmov na vývoj, zaobstarávanie, riadenie a zavádzanie zdravotníckych protiopatrení, ako aj aktivácie podpory od ECDC na mobilizáciu a nasadzo­ vanie tímov pomoci pri vypuknutí epidémií známe ako „osobitná skupina EÚ pre oblasť zdravia“.
Pozmeňujúci návrh (18)
Uznanie mimoriadnych situácií v oblasti verejného zdravia i právne účinky tohto uznania stanovené v roz­ hodnutí č. 1082/2013/EÚ by sa mali rozšíriť.
Na tento účel by sa v nariadení malo Komisii povoliť formálne uznávať mimoriadne situácie v oblasti verejného zdravia na úrovni Únie.
Na uznanie takejto mimoriadnej situácie by Komisia mala zriadiť nezávislý poradný výbor, ktorý bude poskytovať odborný posudok, či dané ohrozenie predstavuje mimoriadnu situáciu v oblasti verejného zdravia na úrovni Únie, ako aj poradenstvo k opatreniam reakcie v oblasti verejného zdravia i k ukončeniu pred­ metného uznania mimoriadnej situácie.
Poradný výbor by mali tvoriť nezávislí experti, zástupcovia zdravotníc­ kych pracovníkov a pracovníkov v oblasti starostlivosti vrátane zdravotných sestier a lekárov a zástupcovia občianskej spoločnosti, ktorých vyberie Komisia a ktorí budú mať odborné znalosti a skúsenosti v oblastiach najviac relevantných z hľadiska konkrétneho vzniknutého ohrozenia, zástupcovia ECDC, EMA, úradu HERA a iných orgánov alebo agentúr Únie ako pozorovatelia.
Každý člen poradného výboru by mal poskytnúť vyhlásenie o záujmoch.
Poradný výbor by mal úzko spolupracovať s vnútroštátnymi poradnými orgánmi.
Uznanie mimo­ riadnej situácie v oblasti verejného zdravia na úrovni Únie bude predstavovať základ zavedenia operačných opatrení v oblasti verejného zdravia týkajúcich sa zdravotníckeho vybavenia a zdravotníckych pomôcok, mechanizmov na kontrolu vývozu Únie, flexibilných mechanizmov na vývoj, zaobstarávanie, riadenie a zavádzanie zdravotníc­ kych protiopatrení prostredníctvom úradu HERA, ako aj aktivácie podpory od ECDC na mobilizáciu a nasadzo­ vanie tímov pomoci pri vypuknutí epidémií známe ako „osobitná skupina EÚ pre oblasť zdravia“.
Uznanie mimoriadnej situácie v oblasti verejného zdravia môže viesť k aktivovaniu rámca stanoveného v nariadení Rady o rámci opatrení na zabezpečenie poskytovania zdravotníckych protiopatrení súvisiacich s krízou v prí­ pade mimoriadnej situácie v oblasti verejného zdravia na úrovni Únie.
Tento rámec by mal zostať funkčný počas počiatočného obdobia 6 mesiacov, ktoré možno obnoviť, ak mimoriadna situácia oblasti verejného zdravia pretrváva.